Sergej Sjojgu

Sergej Kuzjugetovitsj Sjojgu (russisk: Сергей Кужугетович Шойгу, født 21. mai 1955 i Tsjadan i Tuva i Sovjetunionen) er en russisk bygningsingeniør, økonom, politiker og general. Han var fra 1994 til 2012 Russlands minister for sivilforsvaret og fra 11. mai til 6. november 2012 guvernør i Moskva. Sjojgu ble 6. november 2012 utnevnt til Russlands forsvarsminister.

Hans eldre søster Larisa Sjojgu var nestleder for Statsdumaen fra 2007 til sin død i 2021. Sjojgu er ikke etnisk russer. Han kommer fra den sibirske tuva-minoriteten. Moren ble født i Ukraina i en russisktalende familie.

Tidlig under Russlands invasjon av Ukraina 2022 hevdet Sjojgu at hovedhensikten var å beskytte Russland fra militær trussel fra vestlige land, herunder å avnazifisere og demilitarisere Ukraina.

Referanser

Eksterne lenker 
 
 

Russiske politikere
Russiske generaler
Personer fra Dzun-Khemtsjitskij kozhuun
Russiske militære fra den russisk-ukrainske krig